《与毛茶干赵司法游东湖四首》
宋代·任希夷

才隽真龙种，官闲似马曹。
班扬趋后胜，李杜漫残膏。
阿阁宜巢凤，词林合跨鳌。
未应久留滞，湖海只诗豪。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。